सुशील सिंह

सुशील सिंह (जन्म २५ दिसंबर १९७६) एक भारतीय राजनीतिज्ञ और उत्तर प्रदेश की १५वीं, १६वीं, १७वीं और १८वीं विधान सभा के सदस्य रहें हैं। उन्होंने उत्तर प्रदेश के चंदौली जिले में सैयदराजा विधानसभा क्षेत्र का प्रतिनिधित्व किया। वह भारतीय जनता पार्टी के नेता हैं। वर्तमान में वह सैयदराजा से विधायक हैं, जो लगातार चौथी बार विधायक चुने गए थे।

प्रारंभिक जीवन और शिक्षा
सुशील सिंह का जन्म १८ अक्टूबर १९७६ को वाराणसी में हुआ था। राजनीति में आने से पहले और अब भी, वह सरकारी ठेकेदारी के व्यवसाय में हैं। लोकप्रिय धारणा के विपरीत, उन्होंने कभी बैंक में काम नहीं किया।

राजनीतिक करियर
सुशील सिंह चार बार विधायक रह चुके हैं। वह भारतीय जनता पार्टी के सदस्य हैं। अपने पिछले कार्यकाल के दौरान, उन्होंने क्रमशः धनापुर और सकलडीहा विधानसभा क्षेत्र का प्रतिनिधित्व किया।

 व्यक्तिगत जीवन 
सुशील सिंह का विवाह किरण सिंह के साथ हुआ, जिनसे उनको 1 पुत्र और 2 पुत्रियाँ हैं। सुशील सिंह बाहुबली माफिया डॉन बृजेश सिंह के भतीजे हैं।

 हत्या की साजिश 
9 अगस्त 2019 को उत्तर प्रदेश पुलिस के विशेष कार्य बल (STF) ने बीजेपी विधायक सुशील सिंह की हत्या की साजिश को नाकाम कर दिया। इस दौरान कुख्यात शार्पशूटर शिव प्रकाश तिवारी उर्फ धौनी तिवारी और उसके दो साथियों को वाराणसी में गिरफ्तार किया गया। तिवारी, जो पहले से ही हत्या के एक मामले में वांछित था और जिस पर ₹1 लाख का इनाम था, ने पूछताछ के दौरान स्वीकार किया कि वह और उसके साथी सुशील सिंह की हत्या की योजना बना रहे थे। गिरफ्तारी वाराणसी के कैंट थाना क्षेत्र में मुठभेड़ के बाद हुई।
पदों की सूची
 # से  तक  पद  निर्वाचन क्षेत्र 01  २००७  २०१२  सदस्य, उत्तर प्रदेश की १५वीं विधान सभा  धनापुर 02  २०१२  २०१७  सदस्य, उत्तर प्रदेश की १६वीं विधान सभा सकलडीहा 03  २०१७  २०२२  सदस्य, उत्तर प्रदेश की १७वीं विधान सभा  सैयदराजा 04  २०२२ वर्तमान  सदस्य, उत्तर प्रदेश की १८वीं विधान सभा सैयदराजा
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग